text: Elever kræser for krimi
  04 marts 2013 kl. 08.39
  450 elever fra Horsens Kommunes 7. klasser forbereder et fængselsophold i weekenden den 14. til 16. marts. Det sker som led i Skolernes Krimimesse.
  Skolernes Krimimesse foregår som optakt til Krimimessen Horsens 2013, der finder sted på Fængslet i Horsens.
  - Planlægningen af Skolernes Krimimesse har været i gang i et år. Nu er rammerne lagt. Det er så op til hver enkelt skole at fylde indhold i dem, fortæller Flemming Langwitz Smith, der er leder af Pædagogisk UdviklingsCenter.
  Alle klasser har deres egen vinkel på deres arbejde med krimigenren. For eksempel har en klasse valgt at interviewe en tidligere indsat og en fængselsbetjent, en anden klasse vil arbejde med krimikunstfoto, en tredje med krimiteater og så fremdeles.
  
  Åben for alle
  Værkerne vises frem på messen, som er åben for offentligheden.
  I alt 22 klasser fra otte skoler deltager i Skolernes Krimimesse. Messen er arrangeret af Pædagogisk UdviklingsCenter i samarbejde med Horsens Bibliotek.
  